Teresa Inglés

Teresa García Inglés, Teresa Inglés izenez ezaguna eta Cordelia ezizenarekin (Bartzelona, 1949-Granollers, 2009) kataluniar idazle eta margolaria izan zen.

 Bizitza eta ibilbidea 
Teresa Ingeles Bartzelonako Institut del Teatre-n sartu zen eta bertan Carlo Frabetti idazlearen Sodomáquina (1968) zientzia-fikziozko lana zuzendu zuen. Idazle honekin harreman artistiko eta literarioa hasi zuen eta bere lanaren zati handi baten egilekide bihurtu zen 70eko hamarkadan.

Autore beraren beste obra bat, Erobótica, 1970eko HispaCon, bere historiako bigarren kongresuan, eszenifikatzeko prestatu zen. Frabbetti izan zitekeen protagonista paria paperean eta Teresa Inglés Nefelia rolean, baina ekitaldia ez zen egin baimen administratiboarik ezagatik.

1970 urte garrantzitsua izan zen Espainiako zientzia-fikziozko antzerkirako, eta Teresa Inglesek, bere jarduera ugarien artean, Yoricken antzerkiari eskainitako argitalpen monografiko batean parte hartu eta bultzatu zuen, gogoeta eta sorkuntza uztartzen zituzten testuak bilduz.

Aldi berean, 1975ean Bartzelonako Kolektibo Feministaren zatiketatik sortutako Emakume Antiautoritario eta Erradikalen Liga Antipatriarkalaren (LAMAR) parte izan zen, gerora Alderdi Feminista bihurtu zena. Carlo Frabettiren artikulu bat irakurri ondoren, "Karate eta faxismoa" izenekoa, El viejo topo aldizkarian argitaratua, berarekin harremanetan jarri ziren, defentsa pertsonaleko teknikak non ikas zitzaketen jakiteko. 

Azkenean, Frabetti izan zen taldea entrenatu zuena, ez baitzuen aurkitu teknika horietan emakumeei irakasteko prest zegoen irakaslerik, garai hartako matxismoa zela eta. Elkarrengandik ikasitakoa izan zen eta aitortu zuenez, "matxismoa bere adierazpen guztietan, baita ezkerraren baitan ere (eta nire jokaeran, noski) zein orokortua zegoen kontzientzia hartu nuen".

Teresa Inglesek eta LAMAReko bere kideek, defentsa pertsonalean trebatuak, emakumeen komando bat osatu zuten, eta hainbat ekintza egin zituzten Bartzelonan, garaiko herritarrengan eragina izan zutenak.

1970ean Luis Vigilekin idatzitako Complementos: Un hombre antzezlan dramatikoa argitaratu zuen, Nueva Dimensionen. Bi urte geroago, kontakizun gisa berrargitaratu zen Raul Torresen Antología Española de ciencia fic2 lanean.

El jardín de alabastro kontakizuna idatzi zuen 1977an, eta nazioarteko antologia baterako hautatu zuten, Twenty Houses of the Zodiac, XXXVII Worldcon-erako egina (New English Library, 1979; Maxim Jakubowskiren edizioa).

Idazketaz gain, musika, dantza, pintura eta komikia landu zituen Ramonetta izengoitiarekin. Nuevo Fotogramas aldizkarian antzerki kritika lanetan aritu zen.

2018an, El jardín de alabastro liburua Distopicasen argitaratu zen, Teresa López Pellisa eta Lola Robles generoko idazle eta ikerlariek egindako zientzia-fikziozko Espainiako emakume idazleen antologia osatzen duten bi liburukietako batean. Teresa Inglesek, zientzia-fikzioaren generoko beste egile batzuekin batera, gai horri eta emakumezko sortzaileei eskainitako lehen antologia izan zenekoan parte hartu zuen.

Landa-eremuan bizi izan zen 70eko hamarkadaren amaieratik aurrera, krisi pertsonal bat izan ondoren. Bere bizitzako azken urteetan pinturan aritu zen.

 Sariak eta aitortzak 

 1977: Dimentsio Berria saria, El jardín de alabastro kontakizunagatik.

 Lanak 

 Complemento: un hombre/Osagarria: gizon bat, (Luis Vigilekin batera idatzia). Nueva Dimension, 15. 1970eko maiatza-ekaina.
 De R.U.R. al living. Triunfo, 489, 1972, zientzia-fikzioari buruzko gehigarri berezia.
 El jardín de alabastro/Alabastrozko lorategia. Nueva Dimension, 86. 1977ko otsaila.

 Ikus, gainera 

 Zientzia-fikziozko idazle espainiarren antologia.
 HispaCon

 Erreferentziak 

 Kanpo estekak 
 Tercera Fundación.net - Biblioteca
 Osagarri testua: Gizon bat (frantsesez) IDESetAUTRES
 Alanbikea. Zientzia-fikziozko eta fantasiazko aldizkari akademikoa.

Kategoria:Bartzelonarrak
Kategoria:Kataluniako idazleak
Kategoria:XX. mendeko idazleak
Kategoria:Emakume idazleak